open-index/open-wikipedia-markdown huggingface dataset:
Շպայխերշտադտ

300px|մինի|Շպայխերշտադտը գիշերով
**Շպայխերշտադտ** (, բառացի` պահեստների քաղաք), աշխարհի ամենամեծ պահեստային թաղամասը, որ վեր է խոյանում փայտե հիմքի, տվյալ դեպքում` կաղնեփայտե գերանների վրա։ Գտնվում է Համբուրգի ծովախորշում։ Ընդհանուր երկարությունը 1.5 կմ է։ Նրա շինարարությունը սկսվել է 1883 թվականին և ավարտվել 1927 թվականին։ Թաղամասը հիմնադրվել է որպես ապրանքի անմաքս առևտրի նավահանգիստ։ 2015 թվականի հուլիսի 5-ին` վերանորոգման լուրջ աշխատանքներից հետո, Շպայխերշտադտը ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։

1815 թվականից ազատ քաղաք Համբուրգը համարվել է Գերմանական միության (ազատ քաղաքների և գերմանական անկախ պետականությունների միավորում) անդամ։ 1871 թվականին Գերմանական կայսրության հռչակումից հետո այն կորցրել է անմաքս առևտուր իրականացնելու իր կարգավիճակը` մտնելով կայսրության կազմի մեջ։ Սակայն 1888 թվականին կնքված պայմանագրի համաձայն` քաղաքը կրկին վերստացել է անմաքս առևտրի իր իրավունքը` դառնալով ազատ նավահանգիստ։

1883 թվականին սկսվում են Կերվիդեր թաղամասի քանդման աշխատանքները, ինչի արդյունքում 20.000 մարդ վերաբնակեցնելու անհրաժեշտություն է առաջացանում։ 1885-1888 թվականներին կառուցվում է Շպայխերշտադտի շենքերի առաջին համալիրը։ 1991 թվականին թաղամասը ստացել է Համբուրգի ժառանգության պահպանվող տարածքի, իսկ 2008 թվականին՝ Հաֆենսիտի թաղամասի կադաստրային մասի կարգավիճակ։ Փորձելով ակտիվացնել ներքաղաքային կյանքը` Համբուրգի կառավարությունը նախագծում է Հաֆենսիտի շրջանի զարգացումը։ Այս օրինագծի իրագործման մաս է հանդիսացել Էլբֆիլհարմոնիայի կառուցումը։


Պատկեր:2013-06-08 Highflyer HP L4706.JPG|Շպայխերշտադտը թռչնի թռիչքի բարձրությունից
Պատկեր:Speicherstadt 2008b.JPG|Շպայխերշտադտի շենքերի ճակատային մասը
Պատկեր:Hamburg-090613-0249-DSC 8346-Speicherstadt.jpg|Հաֆենրատհաուսը Շպայխերշտադտից


Երկրորդ համաշխարհային պատերազմի ժամանակ դաշնակիցների ավիացիայի կողմից քաղաքը ռմբակոծելու հետևանքով ոչնչացել է Շպայխերշտադտի շինությունների 50 %-ը; Որոշ շինություններ վերացել են անբողջովին` հետագայում այլևս չվերականգնվելով։ Ներկայումս դրանց տեղում առևտրական կենտրոն է։

Շպայխերշտադտի տարածքում կան մի քանի թանգարաններ, այդ թվում` Հրաշքների աշխարհի մանրակերտը, «համբուրգյան դոնժոնը» և Աֆղանական թանգարանը (մինչև 2011 թվականը)։ Բացի դրանից` այս թաղամասի շենքերը նախկինի պես գործածվում են որպես պահեստային տարածքներ։
1000px|մինի|կենտրոն|Շպայխերշտադտի հատույթ 1883 թվականի դրությամբ
1000px|մինի|կենտրոն|Շպայխերշտադտի համայնապատկեր

## Տես նաև
* Բրյուգգեն (Բերգեն)

## Ծանոթագրություններ

## Գրականություն
* 
* 
*  A historical detective story.
* 

Կատեգորիա:Համաշխարհային ժառանգություն Գերմանիայում
Կատեգորիա:Համբուրգ
Առլեն Շավերդյան

**Առլեն Շավերդյան** (), հայ ռոք-երաժիշտ, դաշնակահար, «The Beautified Project» ռոք-խմբի անդամ։

## Կենսագրություն
Առլեն Շավերդյանը ծնվել է 1987 թվականի մարտի 19-ին, Իրանի Թեհրան քաղաքում։ Կիթառահար Արմեն Շավերդյանի եղբայրն է։ Սովորել է Նվարդ Գուլբենգյանի անվան տարրական դպրոցում, ուսումը շարունակել է «Գոհար» միջնակարգ դպրոցում, այնուհետև` Քուշեշ Դավթյանի անվան ավագ դպրոցում։ Առլեն Շավերդյանը դպրոցը ավարտել է 2004 թվականին, որից հետո տեղափոխվել է Երևան` ուսումը շարունակելու նպատակով։ 2004-2011 թվականներին սովորել է Երևանի ճարտարապետության և շինարարության պետական համալսարանի ճարտարապետական ֆակուլտետում։ 2011-2015 թվականներին աշխատել է «A3 Architects» ճարտարապետական ընկերությունում՝ որպես ճարտարապետ։ 2015 թվականից «Archicon» ճարտարապետական և շինարարական ընկերության հիմնադիր տնօրենն ու գլխավոր ճարտարապետն է։ 2006 թվականից միացել է «The Beautified Project» ռոք-խմբին` որպես դաշնակահար և բեք-վոկալիստ։ Խմբի շրջանակներում մասնակցել է մի շարք համերգների, ռոք-փառատոների Երևանում և արտերկրում, 2011 թվականին և 2013 թվականին արժանացել է Հայաստանի ազգային երաժշտական մրցանակաբաշխության «Տարվա լավագույն ռոք խումբ» մրցանակին։ Համերգներով հանդես է եկել Ավստրիայում, Ֆրանսիայում, Գերմանիայում, Վրաստանում, Լեհաստանում, Անգլիայում, որտեղ «BBC» ընկերությունը դոկումենտալ ֆիլմ է նկարահանել խմբի մասին։ 2011 թվականին խմբի հետ ներկայացել է «Կիլիկիա» երգով և հանդես եկել համերգով Լոնդոնում՝ նվիրված Հայոց Ցեղասպանությանը։ 2015 թվականին Երևանում և Ստամբուլում մասնակցել է Հայաստանում ԱՄՆ դեսպանատան կազմակերպած համերգին, որտեղ մի բեմում ելույթ են ունեցել հայ և թուրք երաժիշտները։

## Արտաքին հղումներ
* The Beautified Project խմբի պաշտոնական կայք 

Կատեգորիա:Հայաստանի ռոք երաժիշտներ
Կատեգորիա:Իրանահայ ռոք երաժիշտներ
Կատեգորիա:Իրանահայ դաշնակահարներ
Ամուրավան

**Ամուրավան** ( **Էմիրվան**), նախկին հայկական, ներկայումս ադրբեջանա գյուղ Ադրբեջանի Հանրապետության Գաբալայի (Կուտկաշենի) շրջանում, շրջկենտրոն Կուտկաշեն քաղաքից 25 կմ հարավ-արևելք։

Նախկինում Ամիրվան անվանումով ընդգրկված է եղել Արևելյան Հայաստանի Ելիզավետպոլի նահանգի Արեշի գավառում։ 1908 թվականին գյուղն ունեցել է 638 հայ բնակիչ։

## Պատմություն
Ամուրավանը Կուտակաշեն գավառի հին ու նշանավոր հայկական գյուղերից մեկն էր։ 1918 թվականին երկրամասի բազմաթիվ այլ հայաբնակ գյուղերի շարքում այն մեծ կորուստներ ունեցավ։ Խորհրդային կարգերի հաստատումից հետո ի տարբերություն հարևան Բլեղշեն, Բեկլարքյանդ, Չանաղբուլաղ, Սիրթենգիջա, Ծիրիկ և Թոսիկ գյուղերի՝ Ամուրավանում վերահաստատվեցին կոտորածներից փրկված համագյուղացիները և մասամբ վերականգնեցին այն։ ԽՍՀՄ տարիներին գյուղում հայերի հետ բնակվում էին նաև ուդիներ։ 1988-1989 թվականների հայերի բռնագաղթի տարիներին գյուղն ամբողջողվին հայաթափվեց։ Հայերի հետ հեռացան նաև գյուղում բնակվող հայախոս կամ քրիստոնյա ուդիները։

1883 թվականին գյուղում բացվել է հայկական Սուրբ Գևորգյան եկեղեցական-ծխական դպրոց։ Հայտնի է, որ 1888-1889 թվականներին այն դեռևս գործել է։

### Պատմամշակութային հուշարձաններ
Գյուղի տարածքում մինչև 1918 թվականը լավ պահպանված էին մի շարք պատմական հուշարձաններ, որոնց մեծ մասը ներկայումս ոչնչացված է։

Ամուրավանի հարավային կողմում տարածվում էր ընդարձակ գերեզմանոց, որտեղ մինչև 1980-ական թվականներըեղել են 18-ից 20-րդ դարերին վերաբերվող շուրջ 200 արձանագիր տապանաքարեր։ Քիչ հեռու է գտնվել մեկ այլ գերեզմանոց, որտեղ մինչև 1980-ական թվականները դեռևս պահպանվում էին 7-ից 16-րդ դարերի բազմաթիվ խաչքարեր ու տապանաքարեր, որոնց մի մասն՝ արձանագիր։

Ամուրավանում կառուցված են եղել մի քանի առաքելական եկեղեցիներ, այդ թվում՝ Սուրբ Աստվածածին եկեղեցին։

Գյուղի շրջակայքում մասամբ պահպանվել էին մի շարք գյուղատեղիներ։

## Աշխարհագրություն
Ամուրավանը ծովի մակարդակից բարձր է 712 մ։ Հանդիսանում է սահմանային գյուղ Իսմաիլի և Կուտկաշենի շրջանների միջև։ Տեղակայված է Կոկիսոն (Գյոկչայ) գետի աջ կողմում, բարձրադիր սարահարթի ծայրում, ձորագլխին։ Հիմնականում անտառապատ է, ունի լեռնային ռելիեֆ։ Գյուղի տարածքում աճում է ընկույզի, պնդուկ, բոխի, կաղնի և այլն։ Հարուստ է նաև կենդանական աշխարհով. գյուղի շրջակա տարածքներում կարելի է հանդիպել արջի, գայլի, վարազի, լուսանի, նապաստակի և այլն։

## Բնակչություն
Հնուց ի վեր Ամուրավանը եղել է հայաբնակ գյուղ։ Հայտնի է, որ 1914 թվականին գյուղում բնակվել են 1174 հայ, իսկ արդեն 1985 թվականին բնակավայրում առկա էր ընդամենը 10 հայկական տուն։

Մեր օրերում գյուղն ունի շուրջ 1600 բնակիչ, որոնցից կեսից ավելին ազգությամբ լեզգի են։

## Ծանոթագրություններ

Կատեգորիա:Գաբալայի շրջանի բնակավայրեր
Սուրբ Աստվածածին եկեղեցի (Ամուրավան)

**Սուրբ Աստվածածին եկեղեցի**, հայ առաքելական կիսավեր եկեղեցի Ադրբեջանի Հանրապետության Կուտկաշենի շրջանի Ամուրավան գյուղում։

Եկեղեցու մասին քիչ տեղեկություններ են հայտնի։

## Ճարտարապետություն
Ունի երկու մուտք՝ արևմուտքից և հարավից։ Վերջինիս բարավորին մինչև 1980-ական թվականները պահպանվում էր շինարարական արձանագրությունը։

## Նորոգություն
Հայտնի է, որ 1891 թվականին Սուրբ Ամենափրկիչ եկեղեցին նորոգվել է։

## Ծանոթագրություններ

Կատեգորիա:Գաբալայի շրջանի վանքեր և եկեղեցիներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Գավաթ (մ․թ․ա․ 17-16-րդ դարեր, Վանաձոր)

**Գավաթ** (), մ. թ. ա. 17-16-րդ դարերում Վանաձորում հայտնաբերված գավաթ, որը ներառված է Հայաստանի պատմության թանգարանի հավաքածուում 1861-1 համարի ներքո։

## Պատմություն
Հայկական լեռնաշխարհի միջին բրոնզեդարյան արհեստների մեջ բացառիկ տեղ են գրավում ոսկերչությունը և արծաթագործությունը։ Դրա վառ վկայությունն են Թռեղք-վանաձորյան մշակույթին վերագրվող դամբարանային համալիրներից (Թռեղք, Վանաձոր, Լոռի Բերդ, Քարաշամբ և այլն) հայտնաբերված մեծաքանակ բարձրարժեք ոսկյա և արծաթե իրերը։ Այդ գտածոների շարքում իր ուրույն տեղն ունի Վանաձորի դամբարանում հայտնաբերված ոսկյա գավաթը (մ.թ.ա. 18-17-րդ դդ.), որը Հայաստանի միջին բրոնզեդարյան ոսկերչական արվեստի եզակի և ինքնատիպ նմուշներից մեկն է։ Այն հայտնաբերվել է ականավոր հնագետ, արևելագետ Բորիս Պիոտրովսկու կողմից՝ 1948 թվականին։

Հայաստանյան ոսկու պատմության այս փուլը շաղկապվում է տարածաշրջանում շրջադարձային խոշորամասշտաբ փոփոխությունների հետ։ Փոքրասիական տարանցիկ առևտրի ծաղկման արդյունքում (մ.թ.ա. 20-19-րդ դդ.) աննախադեպ զարգացում է ապրում մետաղագործություն, այդ թվում ոսկերչությունը և արծաթագործությունը։ Փոքրասիական ազդեցությունը առավել ակնհայտ է ոսկյա իրերի պարագայում։ Դրա վառ օրինակն է Վանաձորի գավաթը, որը իր վրա կրում է առաջավորասիական, հատկապես խեթական մշակույթի ազդեցությունը։

Ի դեմս այս գավաթի, մենք գործ ունենք ոսկերչական, արծաթագործական բարձրարվեստ և ինքնատիպ «դպրոցի» հետ, որը ձևավորվել է Թռեղք-վանաձորյան մշակույթի տարածման սահմաններում և կրել է Կուր-արաքսյան մշակույթի ազդեցությունը՝ օգտագործելով այդ մշակույթին բնորոշ զարդամոտիվները։

## Այլ ցուցադրություններ
Վանաձորի գավաթը բազմիցս ներկայացվել է միջազգային ցուցահանդեսներում։ «Հայաստան-Իրան. հողի հիշողությունը» ցուցահանդեսի շրջանակներում ցուցադրվել է Իրանի ազգային թանգարանում։

## Նկարագրություն
Գավաթը հայտնաբերվել է ցեղապետին պատկանող դամբարանից՝ թաղման հարուստ գույքի հետ միասին և վկայում է միջին բրոնզեդարյան հասարակությունում ոսկու և ոսկյա իրերի առանձնահատուկ դերի մասին։ Ոսկին կիրառվել է կենտրոնացված և հիերարխիկ սոցիալական կառուցվածքի պայմաններում, իսկ ոսկյա իրերը ընդգծել են տիրոջ հասարակությունում զբաղեցրած բարձր դիրքը։

Գավաթը պատրաստվել է ոսկու ամբողջական թիթեղից դրվագման եղանակով։ Գնդաձև է, սնամեջ ցածր ոտքով և բերանի լայն բացվածքով։ Անոթի իրանի կենտրոնը բոլորված է դեմ հանդիման կանգնած երեք զույգ առյուծների շարքով։ Կենդանիների պատկերներն արված են դրոշմաքանդակման եղանակով։ Ունեն լայն բացված երախներ, լեզուն նշված է երկու խաչվող գծերով։ Պոչերը երկար են, իրանի վրա ծալված, ծայրին՝ փնջիկ։ Նուրբ կետազարդով ընդգծված են ճանկերը, մկանունքը, ատամնաշարը, աչքերի և ականջների եզրագծերը։ Առյուծների շարքը վերից և վարից շրջանակված է զիգզագաձև նուրբ փորագրազարդ գոտիներով։ Անոթն ունեցել է կանթ, որի մասին վկայում են իրանի վրա գայլիկոնված երկու անցքեր։

## Ծանոթագրություններ

## Աղբյուրներ
* Ոսկին հայ միջնադարյան աշխարհընկալման համակարգում, Հին Հայաստանի ոսկին, Երևան, «Գիտություն», 2007, էջ 59-69։ Gold in the System of Medieval Armenian World Perception (in Armenian).
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Լարի Ազունի

**Լարի Ազունի** (, ), ֆրանսիացի և թունիսցի ֆուտբոլիստ։ Հանդես է եկել ֆրանսիական «Նիմ» ակումբում որպես եզրային կիսապաշտպան։

## Ակումբային կարիերա
Լարին ֆուտբոլով զբաղվել է 6 տարեկանից՝ խաղալով «Բյուրել» ակումբում։ 2006 թվականին նա միացել է «Մարսելի Օլիմպիկի» երիտասարդական ակումբին։

Լարիի դեբյուտը (պրոֆեսիոնալ ֆուտբոլում) կայացել է Եվրոպայի Լիգայի խմբային փուլում, Կիպրոսյան ԱԵԼ ակումբի դեմ խաղում։ Խաղը տեղի է ունեցել 2012 թվականի դեկտեմբերի 6-ին, Ազունին փոխարինման է դուրս եկել 71-րդ րոպեին։

2013 թվականի սեպտեմբերի 2-ին, 1 տարի ժամկետով Լարին վարձակալության անցավ «Լորյան» ակումբ։ 2013 թվականի հոկտեմբերի 4-ին տեղի ունեցավ Լարիի դեբյուտը դեպի առաջին լիգա։ «Լորյան»ը մրցում էր «Բաստին» ակումբի դեմ, որտեղ Լարին հայտնվեց խաղադաշտում 76-րդ րոպեին Ժերեմի Ալյադերայի փոխարեն։ Խաղը բարեհաջող ընթացքո չունեցավ Լարիի համար, քանի որ խաղադաշտ մուտք գործելուց 8 րապե անց կարմիր քարտ ստացավ կոպիտ վարքի համար։ Ազունիին մասնակցություն է ունեցել նաև Ֆրանսիայի գավաթի և Ֆրանսիայի գավաթի Լիգայի խաղերին, սակայն այդ երկու առաջնություններից էլ նրա թիմը դուրս է մնացել։

2014 թվականի ամռանը վերջացավ Լարիի վարձակալության ժամկետը, և նա նորից ետ վերադարձավ իր հին ակումբ՝ «Նիմ», որի հետ ևս 4 տարով երկարաձգեց պայմանագիրը։

## Կարիերան ազգային հավաքականում
2010 թվականին՝ 16 տարեկան հասակում, Ազունը երկու խաղ անցկացրեց Թունիսի պատանեկան հավաքականի կազմում։

2012 թվականին Լարին սկսեց հանդես գալ Ֆրանսիայի պատանեկան հավաքականում։ 2013 թվականին նա մասնակցեց  Եվրոպայի առաջնությանը։ Առաջնությունում Լարին խաղաց 4 խաղ, այդ թվում եզրափակիչ հանդիպումը Սերբիայի հավաքականի դեմ, որտեղ Ֆրանսիացիները հաղթեցին 0:1 հաշվով։

## Ծանոթագրություններ

## Արտաքին հղումներ
* Ֆուտբոլիստի պրոֆիլը Ֆրանսիայի լիգայի պաշտոնական կայքում 

Կատեգորիա:Թունիսցի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ
Բախչիսարայցևի եկամտաբեր տուն

մինի|Շենքի ճակատը զարդարում են քիմեռների գլուխները
**Գ. Ք. Բախչիսարայցևի եկամտաբեր տուն** (), շենք Դոնի Ռոստովում, որը գտնվում է Սոցիալիստիչեսկայա փողոցի և Բուդյոննու պողոտայի խաչմերուկում (հասցեն` Բուդյոննու պողոտա, 26/57)։ Շենքը կառուցվել է XX դարի սկզբին և պատկանել է Ռոստովի քաղաքային դումայի իրավասու և Ռոստովի դատական հաշտարար շրջանի պատվավոր հաշտարար դատավոր, քաղաքում հայտնի այգեգործ Գրիգոր Քրիստափորի Բախչիսարայցևին (նրա անունը նշված է որպես տան սեփականատեր գնահատման փաստաթղթերում և Դոնի Ռոստովի մշակութային ժառանգության տարածաշրջանային նշանակության օբյեկտների ցանկում)։ 1910 թվականին Գրիգոր Բախչիսարայցևը գլխավորել է Ծառատնկման առաջին տոնի կազմխորհուրդը։

Ներկայում շենքը ներառված է ճարտարապետության հուշարձանների ցանկում։

## Պատմություն
Շենքը կառուցվել է մոդեռն ոճով XX դարի սկզբին։ XIX դարի վերջի - XX դարի սկզբի եկամտաբեր տների բնորոշ առանձնահատկությունը առևտրային տարածքների` շենքի առաջին հարկում գտնվելն էր։ Տան առաջին հարկը վարձակալել էր «Զվենո» առևտրաարդյունաբերական ընկերությունը, որը զբաղվում էր «Ռուդոլֆ Լեյ» բաժնետիրական ընկերության «Լորելեյ» ավտոմեքենաների վաճառքով։

1920-ական թվականներին շենքը պետականացվեց, վերին հարկերը դարձան բնակելի տարածքներ, իսկ նկուղում բացվեց ուսանողական ճաշարան։ Առաջին հարկը շարունակեց գործել որպես առևտրային տարածք։
մինի|Երեկոյան Ռոստով, Գրիգոր Բախչիսարայցևի և Գրիգորի Պուստովոյտովի եկամտաբեր տները
Հայրենական մեծ պատերազմի տարիներին Գրիգոր Բախչիսարայցևի եկամտաբեր տունը խիստ տուժեց, իսկ հարակից շենքերը գրեթե ամբողջությամբ ավերվեցին և վերականգնման ենթակա չէին (Գրիգորի Պուստովոյտովի և Կարապետ Չեռնովի տները)։

Բախչիսարայցևի եկամտաբեր տունը վերականգնեցին 2005 թվականին։ Այսօր շենքում տեղակայված են մորթեղենի խանութ, սրճարան և գրքի սուպերմարկետ։

## Ծանոթագրություններ

## Գրականություն
* Попов Л. Дом с химерами : [о здании на углу ул. Социалистической и просп. Буденновского (N 26), принадлежавшем Г. Х. Бахчисарайцеву] // Новая городская газета. 1998. 20-26 февp. С. 17.
* Бахчисарайцев // Энциклопедия старого Ростова и Нахичевани-на-Дону / В. Сидоров. Ростов-на-Дону, 1994. Т. 1. С. 177.
* Поташев Ф. И. Град Ростов. Ч. 3 : Светлые были. Ростов-на-Дону, 2008. С. 93, 97, 99, 136, 293.
* Поташев Ф. И. Град Ростов. Ч. 3 : Светлые были. Ростов-на-Дону, 2008. С. 93, 97, 99, 136, 293.
* Лобжанидзе В. Н. Путешествия по старому Ростову. Ч. 2 / В. Лобжанидзе, Г. Лаптев, В. Кустов. Ростов-на-Дону, 2001. С. 94.

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Արցախի Հանրապետության սահմանադրական հանրաքվե (2017)

**Արցախի Հանրապետության սահմանադրական հանրաքվե**, Արցախի Հանրապետությունում 2017 թվականի փետրվարի 20-ին տեղի ունեցած համապետական իրավական ուժ ունեցող միջոցառում, որի արդյունքով փոխվեց երկրի բարձրագույն իրավական փաստաթուղթը՝ սահմանադրությունը։

## Նախագիծ
Արցախի Հանրապետության սահմանադրական փոփոխությունների հայեցակարգին երկրի նախագահ Բակո Սահակյանը հավանություն է տվել 2016 թվականի օգոստոսի 15-ին։ Հայեցակարգը բաղկացած է նախաբանից, «Մարդու և քաղաքացու հիմնական իրավունքներն ու ազատությունները», «Կառավարման համակարգը», «Դատական իշխանությունը», «Տեղական ինքնակառավարումը» և «Հանրաքվեն» բաժիններից։

## Քվեարկության կարգ
## Քարոզարշավ
### «Կողմ»
Սահմանադրական փոփոխություններին կողմ են իշխող «Արցախի ժողովրդավարական կուսակցությունը» և «Ազատ հայրենիքը»։

### «Դեմ»
Սահմանադրական փոփոխությունների նախագծին դեմ են Արցախի «Ազգային վերածնունդ կուսակցությունը» և «Հայ Յեղափոխական Դաշնակցութիւնը։

## Ընթացք
Սահմանադրական փոփոխությունների մասին մինչև մարտ-ապրիլ ամիսները պաշտոնյանների զգալի մաս կողմ էր արտահայտվում խորհրդարանական մոդելին։ Սակայն հետագայում սկսեցին խոսել նախագահական մոդելի առավելությունների մասին, մինչև այդ շատերը պնդում էին, որ չպետք է տարբերվենք Հայաստանի կառավարման ձևից։ Ըստ ընդդիմության, սա ընդամենը փորձ է Բակո Սահակյանի իշխանությունը երկարաձգելու համար, տեսականորեն նա հնարավորություն ունի իշխել մինչև 2030 թվականը։

## Արդյունքներ
Հանրաքվեի արդյունքներով ընդունվեց առաջարկվող սահմանադրության տարբերակը։

## Ծանոթագրություններ

## Արտաքին հղումներ
* Արցախում սահմանադրական փոփոխությունների նախագիծը կդրվի հանրաքվեի 

Կատեգորիա:2017 Արցախում
Կատեգորիա:2017 հանրաքվեներ
Կատեգորիա:Արցախի Հանրապետության քաղաքականություն
Կատեգորիա:Ընտրություններ Արցախի Հանրապետությունում
Կատեգորիա:Սահմանադրական հանրաքվեներ
Love?

***Love?*** *()*, ամերիկացի դերասանուհի և երգչուհի Ջենիֆեր Լոպեսի յոթերորդ ստուդիական ալբոմը՝ թողարկված 2011 թվականի մայիսի 3-ին։

## Ալբոմի մասին
Ալբոմի սկզբնական թողարկումը նշանակվել է 2010 թվականի հունվարին, որպեսզի համընկնի «Պլան Բ» ֆիլմի թողարկման հետ։ Սակայն «Louboutins» սինգլի ձախողումից հետո Sony Music Entertainment-ը և Ջենիֆեր Լոպեսը որոշեցին լուծել տասնամյա համագործակցությունը, թողնելով *Love?*-ի բախտը անորոշության մեջ։ 2010 թվականին Ջենիֆեր Լոպեսը ստորագրել է նոր պայմանագիր Island Def Jam-ի հետ, որը կթողարկի ալբոմը։

Ալբոմը ներառում է իր մեջ նախկինում եղած նյութերի խառնուրդը, միաժամանակ Tricky Stewart, The-Dream և RedOne-ի հետ Island Records-ի պատվերով։ Ալբոմի առաջին սինգլը Island Records-ի ղեկավարությամբ, հանդիսանում է «On the Floor»-ը, ձայնագրված ռեփեր Pitbull-ի հետ համատեղ որպես հիմնական մոտիվ նրա մեջ օգտագործվել է Los Kjarkas խմբի Llorando se Fue երգի երաժշտությունը։ Այդ սինգլը դարձել է երգչուհու կարիերայի վերջին ութ տարիների ընթացքում ամենահաջողակ սինգլներից մեկը։

## Երգացանկ
*Love?* ալբոմի պաշտոնական երգացանկը հայտարարվել է Rap-Up կայքում 2011 թվականի ապրիլի 8-ին։

;

## Հիթ-շքերթներ և հրատարակություններ
### Շաբաթական հիթ-շքերթներ

## Երգեր, որոնք ձայնագրվել են ալբոմի համար, բայց չեն մտել երգացանկ
# «Beautiful» (Chris Sernel) (produced by Mike Caren)
# «Countdown» (produced By Royal Court)
# «Fresh Out the Oven» (featuring Pitbull) (Pharell Williams, Armando Pérez, Jennifer Lopez, Amanda Ghost) (produced by The Neptunes)
# «Greatest Part of Me» (Kelly Sheean, Theadis Harrell, Sean Hall) (produced by Sean Hall)
# «Hooked on You» (Antea Birchett, Anesha Birchett, Otis Grayson, Muhammed Kateeb) (produced by Chris & Teeb)
# «Keeper» (Britney Bereal, Luke Boyd) (produced by Danja)
# «Louboutins» (Christopher Stewart, Terius Nash) (produced by The-Dream, Tricky Stewart)
# «Love and War» (produced by Danja)
# «One Step at a Time» (Jennifer Lopez)
# «Story of My Life» (Tor Erik Hermansen and Mikkel Storleer Eriksen) (produced by StarGate)
# «This Cannot Be Love» (produced by Darkchild)
# «What is Love? (Part 2)» (produced by Jean Baptiste)

## Ծանոթագրություններ

Կատեգորիա:2011 ալբոմներ
Կատեգորիա:Ջենիֆեր Լոպեսի ալբոմներ
Թարգմանչաց վանքի կամուրջ

**Թարգմանչաց վանքի կամուրջ**, ջրային կամուրջ Ադրբեջանի Հանրապետության Դաշկեսանի շրջանի նախկին հայկական Խաչակապ գյուղում գտնվող 4-րդ դարում կառուցված Թարգմանչաց վանքի հյուսիսարևելյան կողմում՝ դեպի Խաչակապ ձգվող ճանապարհին։

Ունի թաղակապ միաթռի կառուցվածք։ Կառուցվել է հայազգի բարերար Ալեքսանդր Թայիրյանցի ֆինանսական միջոցներով 1880-1883 թվականներին։ Ունեցել է շինարարական հետևյալ արձանագրությունը. «Շինեցաւ կամուրջս, երկու վերստ ճանապարհն սուրբ վանուցս ծախիւք երևանցի Աղէքսանդր Մկրտչեան Թայիրեանցի, 1880-1883»։

Կամրջի կառուցման մասին արձանագրություն է փորագրվել նաև Թարգմանչաց վանքի գլխավոր եկեղեցու մուտքին։

Կամրջի ներկա վիճակի մասին տեղեկություններ չկան։ Հնարավոր է, որ ավերված լինի։

## Ծանոթագրություններ

Կատեգորիա:Դաշկեսանի շրջանի կամուրջներ
Ֆլորենցիայի համալսարան

**Ֆլորենցիայի համալսարան** (, UNIFI), Իտալիայի ամենահին և խոշոր բարձրագույն ուսումնական հաստատություններից մեկը։ Գտնվում է Ֆլորենցիայում։ Համալսարանում սովորում է ավելի քան 60 000 ուսանող։ 2010 թվականին համալսարանների վարկանիշային ցանկում զբաղեցրել է 328-րդ տեղը, որը կազմել էր *Times Higher Education*-ը։

## Պատմություն
*Studium generale-ն* («համընդհանուր դպրոց») բացվել է 1321 թվականին Ֆլորենցիայում։ 15-րդ դարի վերջին և 16-րդ դարի սկզբին ուսումնական հաստատությունը մի քանի անգամ Ֆլորենցիայից տեղափոխվել է Պիզա։ 1859 թվականին վերակազմակերպվել է որպես Պրակտիկ զբաղվածության և որակավորման բարձրացման ինստիտուտի, որը գործել է մինչ 1923 թվականը։ 1923 թվականին վերակազմակերպվել է Ֆլորենցիայի համալսարանի։

## Ֆակուլտետներ
Համալսարանում գործում են 12 ֆակուլտետներ
* Ճարտարագիտական
* Ինժեներական
* Արվեստների
* Մաթեմատիկայի, ֆիզիկայի և բնական գիտությունների
* Բժշկական 
* Մանկավարժական
* Քաղաքագիտության
* Հոգեբանության
* Ագրարային
* Դեղագործական
* Տնտեսագիտության
* Իրավաբանության

## Հայտնի դասախոսներ և շրջանավարտներ
* Ջիլբերտո Գովի - իտալացի ֆիզիկոս, ռիսորջիմենտոյի մասնակից
* Ջովաննի Սարտորի - իտալական ծագմամբ ամերիկացի փիլիսոփա, քաղաքագետ և սոցիոլոգ
* Ջովաննի Սպադոլինի - իտալացի լրագրող, պատմաբան, քաղաքական և պետական գործիչ
* Ալեսանդրո Պերտինի - իտալացի սոցիալիստ քաղաքական գործիչ, 1978- 1985 թթ Իտալիայի նախագահ
* Էնրիկո Ֆերմի - հանրաճանաչ իտալացի ֆիզիկոս, Նոբելյան մրցանակի դափնեկիր (1938)

## Ծանոթագրություններ

Կատեգորիա:Իտալիայի համալսարաններ
Լենինյան մրցանակ

**Լենինյան մրցանակ**, ԽՍՀՄ-ում գիտության, տեխնիկայի, գրականության, արվեստի և ճարտարապետության ոլորտում կարևորագույն և ամենաբարձր ձեռքբերումների համար տրվող մրցանակ։

## Մրցանակի պատմություն
Վլադիմիր Լենինի անվան մրցանակը հիմնադրվել է 1925 թվականի հունիսի 23-ին ԽՍՀՄ Ժողովրդական կոմիսարների խորհրդի որոշմամբ։ Սկզբնականում տրվում էր ոչ միայն գիտական աշխատանքներին «Լենինի ամենամոտ գաղափարների հետազոտական գործունեությանը խթանելու նպատակով, մասնավորապես ուղղությամբ սերտ կապը գիտության և կյանքի», այլ նաև «գիտության և կապի ուղղությամբ»։
1935-ից 1957 թվականներին մրցանակը չէր տրվում։ 1941-1952 թվականներին շնորհվում էին Ստալինի 3-րդ աստիճանի մրցանակներ։
250px|մինի|ԽՍՀՄ դրոշմանիշ, 1968 թվական
1956 թվականի օգոստոսի 15-ին ԽՄԿԿ Կենտրոնական կոմիտեն և ԽՍՀՄ Մինիստրների խորհուրդը որոշեցին վերականգնել Վ. Ի. Լենինի անվան մրցանակը և այն շնորհել ամեն տարի Վ. Լենինի ծննդյան օրը՝ ապրիլի 22-ին։ 1957 թվականին վերականգնվեց լենինյան մրցանակի պարգևատրումը գիտական աշխատանքների, ճարտարապետական և տեխնիկական կառույցներր, ազգային տնտեսության և տեխնիկական ոլերտում կատարված գյուտերի համար։ Լենինի մրցանակը տրվում էր նաև գրականության և արվեստի բնագավառում նշանակալից ստեղծագործությունների համար։ 1960 թվականի մարտին Լենինյան շքանշանը տրվում էր նաև լրագրության և հրապարակախոսության ոլորտում։
[260px|մինի|Լենինյան մրցանակի դափնեկիրներ [Մայա Պլիսեցկայան, Նիկոլայ Չերկասովը, Ալեքսանդր Դեյնեկա, Վասիլի Պեսկով, Մստիսլավ Ռոստրոպովիչ, 1964 թվական ]]

## Ծանոթագրություններ

Կատեգորիա:Լենինի շքանշանի ասպետներ
Կատեգորիա:ԽՍՀՄ պատվավոր կոչումներ
Էմիլ Ադամ

**Էմիլ Ֆրանց Ադամ ** (, ), գերմանացի գեղանկարիչ Մյունխենից։

## Կենսագրություն և կարիերա
Էմիլ Ադամը ծնվել է 1843 թվականի մայիսի 20-ին գերմանական Մյունխեն քաղաքում։ Նրա հայրը հայտնի նկարիչ Բեննո Ադամն է։ Սկզբում Էմիլ Ֆրանցը ցանկանում էր ընտրել գիտության ոլորտը, ինչպես պապն ու հորեղբայրը, սակայն, հետո ընտրում է գեղանկարչության ասպարեզը։ Հորեղբայր Ֆրանցը նրան սովորեցնում է նկարել. հիմնականում Էմիլը սկսում է ձիեր, ձիավորներ ու որսորդության տեսարաններ նկարել։

Առաջին անգամ Էմիլ Ադամը հասարակությանը ներկայացել է 1861 թվականին Մյունխենում ընթացող ցուցադրության ժամանակ։ Նրա ներկայացրած կտավում պատկերված էր ավստրիական բանակը։ Ստեղծագործությունը դրական ընդունելության է արժանանում։ Դրան հաջորդում է ևս երկու նկարների ստեղծում, որոնցում հեղինակը պատկերել էր ձիեր. դրանք նույնպես մեծ ընդունելության արժանացան 1863 թվականին։

Նկարիչը կատարելագործվելու նպատակով ուղևորվում է Բելգիայի մայրաքաղաք Բրյուսել, որտեղ անցկացնում է շուրջ ութ ամիս. նրա ղեկավարը այդտեղ Պորտալսն էր, ով սովորեցնում էր մարդկային ֆիգուրներ նկարել։ Մյունխեն վերադառնալուց հետո, 1867 թվականին նրան ու հորը հրավիրում են չեխական Պարդուբիցե քաղաք, որպեսզի այստեղ նկարեն արքունի որսորդների ակումբի ներկայացուցիչների խմբային նկարը՝ վաթսուն անձանցով։

Նմանատիպ բարդագույն կտավ Էմիլ Ադամը վրձնել է նաև 1871 թվականին, որտեղ նկարված են Լիպպշպռինգեռի որսորդական միության անդամները՝ թվով քառասուն։ Նկարը պատվիրել էր Նասաուսկի դուքսը։

Էմիլ Ադամը մահկանացուն կնքել է 1924 թվականի հունվարի 19-ին Մյունխենում՝ ութսուն տարեկան հասակում։

## Պատկերասրահ

Emil Adam - Battle of Wagram.jpg|
Glaspalast München 1883 056.jpg|
Sceptre by Emil Adam.jpg|
Emil Adam St Galmier.jpg|


## Ծանոթագրություններ

## Արտաքին հղումներ
* Entry for Emil Adam on the Union List of Artist Names
*[Adam paintings|editore=Sito web della [BBC]
*[Adam|editore=[Artnet] official website]Artnet

Կատեգորիա:Գերմանացի նկարիչներ
Կատեգորիա:Գերմանացի վիմագիրներ
Հովսեփի կամուրջ (Բրաջուր)

**Հովսեփի կամուրջ**, ջրային կամուրջ Ադրբեջանի Հանրապետության Գյոյգյոլի շրջանի նախկին հայկական Բրաջուր, ներկայումս ադրբեջանական Քերեմլի գյուղի հարավ-արևելքում։ Կառուցվել է 1927 թվականին Բրաջուրի բնակիչ Հովսեփ Գրիգորյանը։ Ունի միաթռիչք կառուցվածք։ Կամուրջը կառուցվել է տվյալ տարածքին բնորոշ հայկական կամրջաշինական կանոններին համապատասխան։

## Ծանոթագրություններ

Կատեգորիա:Գյոյգյոլի շրջանի կամուրջներ
Պլասկո առևտրի կենտրոն (Թեհրան)

**Պլասկո առևտրի կենտրոն** (, *Sakhteman Plasko*), եղել է 17-հարկանի շինություն Իրանի մայրաքաղաք Թեհրանում։ Այն կառուցվել է 1962 թվականին Իրանի տնտեսական առագ զարգացման շրջանում իրանահրեա գործարար Հաբիբ Էլխանինի կողմից, և այն անվանավել է իր՝ պլաստմասի ընկերության անունով։ Այն բնակելի և առևտրային շինություն էր, որի առաջին հարկում գործում էր մեծ առևտրի կենտրոն, իսկ երկրորդ հարկում՝ ռեստորան և մի քանի կարի արհեստանոցներ։
Երբ կառուցվեց, այն Իրանի ամենաբարձր շինություն էր համարվում և Թեհրանում համայնապետկերում անզեն աչքով տեսանելի էր։ Շինությունը փլուզվել է 2017 թվականի հունվարի 19-ին հրդեհի հետևանքով։

## Փլուզում
2017 թվականի հունվարի 17-ին տեղական ժամանակով առավոտյան 7:50-ի սահմաններում շենքի 9-րդ հարկում կրակ է բռնկվել.:
Այդ ժամանակ շենքում եղել են բնակիչներ, խանութների ու արհեստանոցների աշխատողներ և զբոշարջիկներ
Հրշեջների 10 ջոկատ է ժամանել դեպքի վայր։ Հրշեջները ժամեր շարունակ փորձել են հանգցնել կրակը՝ տարհանելով մարդկանց, երբ շենքի հյուսիսային պատը հանկարծակի փլվել է, որի հետևանքով վայրկյաններ անց փլվել է ամբողջ շենքը։ Փլուզումը նկարահանվել է Press TV-ի կողմից, որն այդ պահին նկարահանում էր հրշիջման աշխատանքները։
Պատի փլման ժամանակ որոշ հրշեջներ են եղել շենքի ներսում։ Մինչ ամբողջ շինության փլվելը որոշները հասցրել են փախչել, 25 հրշեջ կորած է հայտարարվել։ Թեհրանի քաղաքապետ Մուհամմեդ Բաղեր Ղալիբաֆը հայտարարեց, որ շենքում ոչ մի քաղաքացի չկար, մինչդեռ վկաների խոսքով բնակիչները փորձել են ներս մտնել իրենց իրերի հետևից։ 
Առնվազն 70 այլ մարդիկ են վիրավորվել, 23-ը տեղափոխվել են հիվանդանոց։ Շենքը փլվել է ուղղահայց դիրքով՝ հարևան շինություններին փոքրածավալ վնասներ հասցնելով։
Տեղեկան մարմինները հայտարարե են որոնողական աշխատանքներ, որ կտևեն մի քանի օր։

## Պատկերասրահ

Plasco tower, old 03.jpg|Մանրակերտ շենքը մինչև կառուցելը
Plasco tower, old 01.jpg|1960-ականներ. նորակառույց շենքը
Plasco tower, old 02.jpg|1970-ականներ. շենքի ներսը
Plasco fire by Tasnimnews 15.jpg|կրակի մատնված շենքը
Plasco fire by Tasnimnews 10.jpg|կրակի մատնված շնքը
Plasco fire by Tasnimnews 21.jpg|շենքը փլվելիս
Plasco collapsed Tasnim.jpg|փլված շենքը


## Ծանոթագրություններ

Կատեգորիա:2017 Իրանում
Կատեգորիա:Թեհրանի շենքեր և կառույցներ
Էկոգյուղ

**Էկոգյուղ**․ միջազգային համայնք, որի նպատակը սոցիալապես, տնտեսապես և էկոլոգիապես ավելի կայուն դառնալն է։ Հիմնականում էկոգյուղերի բնակչությունը տատանվում է 50֊ից 150 անհատների սահմաններում, չնայած կան ավելի փոքր, ինչպես նաև մինչև 2000 բնակիչներ ունեցողները, որոնք ավելի փոքր ենթահամայնքների ցանց են կազմում։ Որոշ էկոգյուղեր աճում են այն անհատների, ընտանիքների և այլ փոքր խմբերի հաշվին, ովքեր անպայմանորեն այդ գյուղերի անդամներ չեն, սակայն բնակվում են տվյալ համայնքների ծայրամասերում և արդյունավետ կերպով մասնակցում են վերջիններիս կյանքին։ 
Էկոգյուղերը միավորվում են էկոլոգիական, սոցիալ տնտեսական և մշակութային համատեղ արժեքներով [1]: Ավելի կոնկրետ էկոգյուղացիները փնտրում են էկոլոգիապես  վնասակար էլեկտրական, ջրային, տրանսպորտային և աղբահավաք համակարգի այլընտրանքային ձևեր, ինչպես նաև ավելի ընդարձակ սոցիալական համակարգեր, որ արձագանքում և աջակցում են նրանց։ Շատերը կարծում են, որ համայնքի ավանդական ձևերի, սպառողական վատնող կյանքի, բնական միջավայրի ոչնչացման, ուրբանիստական աճի, գործարանների ձևավորման և բրածո վառելիքի չարաշահման անկումը էկոլոգիական աղետները կանխելու միջոցներ են։ Էկոգյուղացիները որպես այլընտրանք առաջարկում են փոքրամաշստաբ համայնքներ նվազագույն էկոլոգիական ազդեցությամբ կամ ռեգեներացնող ազդեցությամբ։ Այնուամենայնիվ այսպիսի համայնքները հաճախ սեփական ցանցի մեջ համագործակցում են զուգահեռ գյուղերի հետ (օրինակ՝ Էկոգյուղերի գլոբալ ցանցը)։ Հավաքական գործունեության այս մոդելը նման է նման է Տասը հազար գյուղերին, որոնք աջակցում են արդար առևտրին ամբողջ աշխարհում։

## Պատմություն
Համայնքների նկատմամաբ մերօրյա հետաքրքրությունը բնութագրվում է 1960֊ականների և 70֊ականների համայնքային շարժմամաբ, որն ավելի կենտրոնացած և կազմակերպված էր գործում 1980֊ականների այլընտրանքային համայնքային շարժումներում և համակեցության մեջ։ Հետագայում Ռոբերտ Ջիլմանը և Դիանե Ջիլմանը համահեղինակեցին «Էկոգյուղեր և կայուն համայնքներ» սաղմնային աշխատությունը։
Էկոգյուղային շարժումները սկսեցին միավորվել 1995 թ․ Շոտլանդիայում։

## Արտաքին հղումներ
* Էկոգյուղերի ցանց Արցախում 

Կատեգորիա:Էկոլոգիա
Կատեգորիա:Գյուղեր
Կատեգորիա:Բնակավայրերի տեսակներ
Կատեգորիա:Բնություն և հասարակություն
Փոլ Գասքոյն

**Փոլ Ջոն Գասքոյն, ** (, ), անգլիացի ֆուտբոլիստ, կիսապաշտպան։ Ծնվել է 1967 թվականի մայիսի 27-ին, Դանստոնում։ Անգլիայի հավաքականի առաջատարն է եղել 1980-ական թվականների վերջին և 1990-ական թվականների սկզբին

## Կարիերա
Գասքոյնը 1990 թվականի ֆուտբոլի աշխարհի առաջնությանն Անգլիայի հավաքականի աստղերից մեկն էր։ Անգլիայի թիմն այդ տարի հասնում է մինչև կիսաեզրափակիչ, սակայն հետխաղային 11 մետրանոց հարվածաշարում պարտվում է իր սկզբունքային հակառակորդ Գերմանիայի թիմին։ 
Արտասվող Գասկոինին պատկերող կադրերն այդ ժամանակ տարածվեցին ամբողջ աշխարհով։
Աշխարհի առաջնության ավարտից հետո Գասկոինը «Նյուքասլից» տեղափոխվել է «Տոտենհեմ»։ «Գազզա»-ն նոր ակումբի հետ հասել է մինչև Անգլայի գավաթի եզրափակիչ, որտեղ «Նոթթինգհեմ Ֆորսեթի» դեմ խաղի 17-րդ րոպեում իր սեփական սխալի պատճառով ծանր վնասվածք է ստացել ու փոխարինվել։ 
Ամեն դեպքում, «Տոտենեմը» կարողացավ ավելացված ժամանակում հաղթանակ տոնել Դեսա Ուոկերի ինքնագոլի շնորհիվ։ 	
Վնասվածքի պատճառով նա բաց թողեց 1991-92 թվականների ամբողջ խաղաշրջանը (այդ թվում և`Եվրոպայի չեմպիոնատը Շվեդիայում)։ Դրանից հետո, կիսապաշտպանը հինգ ու կես միլիոն ֆունտ ստերլինգով տեղափոխվեց Հռոմի Լացիո ֆուտբոլային ակումբ, բայց երեք խաղաշրջանում խաղաց ընդամենը 42 խաղ։
1995 թվականին նա հայտնվել է «Ռեյնջեռս»-ում, որտեղ երկու անգամ դարձել է աշխարհի չեմպիոն և ճանաչվել է Շոտլանդիայի լավագույն ֆուտբոլիստ։
1998 թվականինԳասկոինը հերթական անգամ փոխել է ակումբը` այս անգամ տեղափոխվելով «Միդլսբռո»։
1996 թվականին Անգլիայում տեղի ունեցած Եվրոպայի ֆուտբոլի առաջնությունում Շոտլանդիայի հետ խաղում Փոլը ֆենոմենալ գեղեցիկ գոլ խփեց։ Գասկոյինն արդյունավետ հնարքով խաբեց շոտլանդացի պաշտպանին և գոլ խփեց` թույլ չտալով, որ գնդակը դիպչի խոտածածկին։ Սակայն Անգլիայի հավաքականը չհասավ եզրափակիչ։
2002 թվականին ներառվել է Անգլիայի ֆուտբոլի պատվո ցուցասրահում։
2010 թվականի սեպտեմբերի 26 –ին տեղեկություն էր հայտնվել այն մասին, որ Գասկոինը կգլխավորի «Գառֆոռտ Տաուն» ակումբը։
Հոկտեմբերի 7-ին, սակայն, արդեն պարզ դարձավ, որ նա թիմում չի խաղա։ 2014 թվականի օգոստոսին Գասկոինը հայտավորված է եղել Բորտմունդի կիրակնօրյա լիգայի չորրորդ դիվիզիոնի «Էբբի» թիմում։ 2015 թվականին նկարահանվեց ռեժիսոր և լրագրող Ջեյն Պռեստոնի «Գասկոին. Անգլիայի լեգենդ» վավերագրական ֆիլմը։

## Թիմային նվաճումներ
* Անգլիայի գավաթակիր, 1991
* Շոտլանդիայի չեմպիոն, 1996, 1997
* Շոտլանդիայի գավաթակիր, 1996
* Շոտլանդիայի Լիգայի գավաթակիր, 1997

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Նյուքասլ Յունայթեդի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Բարնլիի ֆուտբոլիստներ
Տայաս Բրաունինգ

**Տայաս Չարլզ Բրաունինգ** (, ), չինական ծագմամբ անգլիացի ֆուտբոլիստ, «Էվերթոն» ակումբի պաշտպան։

## Հավաքականում
Տալյաս Բրաունինգ - «Էվերթոնի» ֆուտբոլային ակումբի սաներից է, որում ընդգրկվել է 2004 թվականին։ Ակումբի հետ իր առաջին պրոֆեսիոնալ պայմանագիրը նա կնքել է 2011 թվականի հուլիսին։

Առաջին անգամ Պրեմիեր Լիգայի խաղին մասնակցելու հայտացուցակում նա ընդգրկվեց 2012 թվականի դեկտեմբերի 30-ին, երբ «Էվերթոն» ընդունեց «Չելսիին», բայց հանդիպման ընթացքում դաշտ դուրս չեկավ։ 2013 թվականի հուլիսին նա երկու տարով նոր պայմանագիր ստորագրեց «Էվերթոնի» հետ։

2014 թվականի հունվարի 10-ին Բրաունինգը մեկ ամսով տեղափոխվեց «Ուիգան Ատլետիկ»։ Արդեն հաջորդ օրը նա նշեց իր նորանուտը ակումբի կազմում՝ փոխարինման դուրս գալով «Բորնմութի» դեմ հաղթական խաղի ընդմիջման ժամանակ (3:0)։ «Ուիգանի» կազմումԲրաունինգն անցկացրել է ընդամենը երկու խաղ, ինչից հետո վերադարձել է «Էվերթոն»։

«Էվերթոնի» հիմնական կազմում Բրաունինգի դեբյուտը տեղի ունեցավ 2014 թվականի սեպտեմբերի 27-ին, երբ նա փոխարինման դուրս եկավ մերսիսայդի դերբիի խաղում ընդդեմ «Լիվերպուլի»։

## Կարիերան հավաքականում
2010 թվականին Բրաունինգը մասնակցել է Անգլիայի մինչև 17 տարեկանների պատենական հավաքականի չորս խաղերին։ 2013 թվականի մարտին նա ընդգրկվել է մինչև 19 տարեկանների, իսկ 2014 թվականին՝ երիտասարդական հավաքականում։

## Վիճակագրություն
### Ակումբային

## Ծանոթագրություններ

## Արտաքին հղումներ
* Ֆուտբոլիստի էջը   «Էվերթոնի» պաշտոնական կայքում
* Ֆուտբոլիստի էջը   Ֆուտբոլի ասոցիացիայի պաշտոնական կայքում
* Ֆուտբոլիստի էջը  Sports.ru կայքում
* Ֆուտբոլիստի էջը  *soccerbase.com* կայքում
* Ֆուտբոլիստի էջը *[[Twitter]]* կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լիվերպուլ քաղաքում ծնվածներ
Կատեգորիա:Ուիգան Ատլետիկի ֆուտբոլիստներ
Կատեգորիա:Չինաստանի հավաքականի ֆուտբոլիստներ
Կատեգորիա:Չինացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Սուրբ Գաբրիել եկեղեցի (Բրաջուր)

**Սուրբ Գաբրիել եկեղեցի**, հայկական առաքելական եկեղեցի Ադրբեջանի Հանրապետության Գյոյգյոլի շրջանի նախկին հայկական Բրաջուր, ներկայումս ադրբեջանական Քերեմլի գյուղում։

## Պատմություն
Եկեղեցու մասին քիչ տեղեկություններ են հայտնի։ Այն կառուցել է Բաբաջանը, ով մեծահարուստ էր և հատուկ հարկ էր վճարում Գանձակի Ջավադ խանին։

Եկեղեցին փակվել է 1928 թվականին Ադրբեջանի ԽՍՀ կառավարության հրամանով։

Մինչև 1989 թվականին գյուղի հայ բնակչության բռնագաղթը եկեղեցին լավ պահպանված էր և երբեմն ծառայում էր որպես աղոթասրահ։ Ներկայումս այն օգտագործվում է որպես հավաբուն։

## Ճարտարապետություն
Գյուղամիջի Սուրբ Գաբրիել եկեղեցին կառուցվել է արևելյան ճակտոնի գագաթին քառասյուն զանգակատնով, միանավ, թաղածածկ, անմշակ քարով, կրաշաղախով կառուցված շինություն է։

## Ծանոթագրություններ

Կատեգորիա:Գյոյգյոլի շրջանի վանքեր և եկեղեցիներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Իրաիդա Կարումյան

**Իրաիդա Վարդանի Կարումյան** (Իրա, Իրինա, ), հայ թարգմանչուհի։ Հայաստանի գրողների միության անդամ (1971):

## Կենսագրություն
Իրաիդա Կարումյանը ծնվել է 1932 թվականին Երևանում։ 1955 թվականին ավարտել է Երևանի պետական համալսարանի բանասիրական ‎ֆակուլտետի ռուսաց լեզվի և գրականության բաժինը։ 1956 թվականից եղել է «Հայպետհրատ» («Նաիրի») հրատարակչության խմբագիր։ 1976 թվականից աշխատել է «Սովետական գրող» հրատարակչությունում։ 1972-1979 թվականներին եղել է ռուսաց լեզվով գեղարվեստական գրականության խմբագրության վարիչը, 1979 թվականից ավագ խմբագիր է եղել նույն հրատարակչությունում։ Հայերենից ռուսերեն, ինչպես նաև անգլերենից հայերեն և ռուսերեն է թարգմանել շուրջ 30 գիրք։ 1965 թվականից նրա թարգմանությունները տպագրվում են «Լիտերատուրնայա Արմենիա» ամսագրում:

## Պարգևներ, մրցանակներ
* ՀՀ մշակույթի նախարարության «Գրիգոր Նարեկացի» հուշամեդալ, 2016 թ.
* ՀԳՄ պատվոգիր թարգմանական գրականության մեջ ունեցած վաստակի համար, 2011 թ.

## Երկեր
* Ես, 1983։ տիտղթ. (Վ. Սարոյան, Անգլերեն թարգմ.՝ Ի. Կարումյան), (Կարումյան Իրա)
* Երկերի ժողովածու, 1965։ տիտղթ. (Մ. Յու. Լերմոնտով; Կազմ.՝ Վ. Ա. Գևորգյան, Ի. Վ. Կարումյան)
* Сто и один айрен, 1976: т. л. (Наапет Кучак, Ред. Аршак Мадоян и Ирина Карумян)
* Русско-армянский разговорник, 2005: т. л. (Ред. И.В. Карумян)

### Թարգմանություններ

* Կոստան Զարյան, Անցորդը և նրա ուղին, Երևան, 2012 թ.։
* Կոստան Զարյան, Միացյալ նահանգներ, Երևան, 2008 թ.
* Աղասի Այվազյան, Ամերիկյան աջաբսանդալ, Երևան, 2004 թ.։
* Րա‎ֆֆի, Դավիթ Բեկ (համահեղինակ՝ Ջ. Կարումյան), Երևան, 1983 թ.։
* Հովհաննես Թումանյան, 27 գրաքննադատական հոդվածներ հատընտիրից (3 հատորով), Երևան, 1969 թ.։
*Անգլիական հումոր, Երևան, «Հայաստան», 1968, 56 էջ։

## Ծանոթագրություններ

## Աղբյուրներ
* Խաչատրյան Հ.Հ. Գրական տեղեկատու, 1986։ էջ 255։

Կատեգորիա:Անգլերենից հայերեն թարգմանիչներ
Կատեգորիա:ԵՊՀ շրջանավարտներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Կատեգորիա:Հայերենից ռուսերեն թարգմանիչներ
Կատեգորիա:Ռուսերենից հայերեն թարգմանիչներ
Ելք չկա

**«Ելք չկա»**, 2014 թվականին ռեժիսոր Վահե Սայանի կողմից նկարահանված հայկական գանգստերական մարտաֆիլմ։

## Սյուժե
Հայաստանի հայտնի բռնցքամարտի չեմպիոն Դավիթը պատրաստվում է հաջորդ մրցույթում։ Նրա սիրած ընկերուհի Եվան, իսկական ընկերները, երջանիկ կյանքը ուրախացնում են։ Սակայն միայն մեկը, ով խնդիր է առաջացնում, դա նրա կազինոյում գումար թափող ընկեր Արմենն է։ Դավիդը փրկում է Արմենին և պահանջում է, որ այն դադարեցնի խաղալ։ Արմենը խոստանում է, սակայն հաջորդ օրը կրկին գալիս է խաղատուն, խաղում է պոկեր և կորցնում է հսկայական գումար Սարո անունով մաֆիայի պետին։ Վերժինս պահանջում է վերադարձնել փողը նույն օրվա ընթացքում։ Հասկանալով, որ նա չի կարող հավաքել այդ գումարը, ձախորդ խաղացողը փորձում է փախչել, սակայն հրոսակախմբերը բռնում են նրան և բերում են նրանց մոտ։ Սարոն զանգում է Դավիթին և պատմում է իր ընկերոջ պարտքի մասին։ Ավազակները ներկայացնում են ծանր պայմաններ. կամ վճարում է պարտքը, կամ էլ նրանք կսպանեն Արմենին։ Դավիթը փորձում է խոսել Սարոյի հետ, բայց նրան ծեծում են։ Դավիթը իր ընկերոջ Ավոյի հետ փորցում են ուժով ազատագրել Արմենին։

## Դերերում

## Նկարահանող խումբ
* ռեժիսոր - Վահե Սայան
* սցենարի հեղինակ - Հարություն Ղուկասյան
* պրոդյուսեր - Կամո Ունանյան
* կոմպոզիտոր - Էդմոնդ Մակարյան
* օպերատոր - Նարեկ Սարգյան

Ֆիլմի նկարահանումները կատարվել են Հայաստանում և Վրաստանում։ Ֆիլմի նկարանահնումները մեկնարկել էին 2014 թ. օգոստոսի վերջին և ավարտվել հոկտեմբերին։

## Ծանոթագրություններ

## Արտաքին հղումներ

Կատեգորիա:2014 ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Լորան Բոնար

**Լորան Բոնար** (; ), ֆրանսիացի ֆուտբոլիստ, հանդես է գալիս պաշտպանի դիրքում։ Խաղում է ֆրանսիական «Այաչո» ակումբում։

## Կենսագրություն
Լորան Բոնարը իր պրոֆեսիոնալ կարիերան սկսել է «Տուր» ակումբում, բայց 1998 թվականին տեղափոխվել է «Լե Ման»։ Ակումբի խաղերում Լորանը միշտ ընդգրկվում էր հիմնական կազմ, իսկ ավելի ուշ՝ 2004 թվականից մինչև 2007 թվականը, Լորանը կարողացավ դառնալ ակումբի ավագ։ Ինը մրցաշրջան անց Բոնարը 500 հազար Եվրոյով տեղափոոխվեց «Մարսել»։

2007 թվականի ամռանը Canebière-ում նա դարձավ 2007-2008 մրցաշրջանի «Մարսելի» լավագույն ձեռքբերումը։ Լորանը փոխարինում է Տեյե Թայվոյին։ Իր հրաշալի խաղի շնորհիվ նա արժանացավ մարզչի վստահությանը։ Լորանը կարողանում էր և՛ հիանալի պաշտպանվել, և՛ մասնակցել թիմի գրոհներին։

Նրա հիանալի խաղը Լորանին մեծ ճանաչում բերեց 2008 թվականին և հնարավորություն՝ հանդես գալու Trophées UNFP du football հավաքականում։ Նաև նա 2007-2008 թվականներին ճանաչվեց որպես առաջին լիգայի լավագույն պաշտպան։

2009-2010 մրցաշրջանի ավարտին Դիդիե Դեշամի կողմից Լորանը նշանակվեց «Լանս» (1:0) և (4:1) «Նինց» ակումբների դեմ խաղերում թիմի ավագ։ Մի քանի շաբաթ անց Բոնարը հայտարարեց, որ հրաժարվում է երկարաձգել պայմանագիրը «Մարսել» ակումբի հետ և դառնում է ազատ գործակալ։

Նա պատրաստվում էր պայմանագիր կնքել «Լե Մանի» հետ, որտեղ անցկացրել է 9 տարի՝ 1998 թվականից մինչև 2007 թվականը, իսկ 2010 թվականի ամռանը Բոնարը եռամյա պայմանագիր ստորագրեց «Մոնակո» ակումբի հետ։

Երկրորդ լիգայից դուրս մնալու պատճառով «Մոնակոն» առաջարկեց Լորանին իջեցնել իր տրանսֆերը 50%-ով։ Այդ առաջարկը մերժվեց Լորանի կողմից, իսկ ակումբը դադարեցրեց պայմանագիրը ֆուտբոլիստի հետ, չնայած այն բանի, որ պայմանագրի ավարտին դեռ 2 տարի կար։ 2011 թվականի հուլիսի 18-ին Բոնարը քառամյա պայմանագիր կնքեց «Լիլ» ակումբի հետ։

## Ակումբային վիճակագրություն
### Մրցանակներ
#### Ակումբներ
;Լե Ման
* 2-րդ տեղը Լիգա 2ում (2)։ 2002/03 մրցաշրջանում, 2004/05 մրցաշրջանում
;Մարսել
* 2009/10 թվականի Ֆրանսիայի գավաթի առաջնության հաղթող։ 
* 2009/10 թվականի Ֆրանսիայի գավաթի առաջնության չեմպիոն
* 2008/09 թվականի Ֆրանսիայի ֆուտբոլի առաջնության փոխչեմպիոն

## Ծանոթագրություններ

## Արտաքին հղումներ
* Ֆուտբոլիստի պրոֆիլը «Օլիմպիկի» պաշտոնական կայքում 
* Վիճակագրություն ըստ Lequipe.fr կայքի

Կատեգորիա:Լիլի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Լե Մանի ֆուտբոլիստներ
Կատեգորիա:Տուրի ֆուտբոլիստներ
Կատեգորիա:Շատորուի ֆուտբոլիստներ
Լորա Բուշ

**Լորա Լեյն Ուելչ Բուշ** (, ), ԱՄՆ 43-րդ նախագահ Ջորջ Ու. Բուշի կինը։

## Կենսագրություն
Ստացել է մանկավարժական կրթություն Դալասի Հարավային մեթոդական համալսարանում։ Այնուհետ ընդունվել է Օսթինի Տեխասի համալսարան, որտեղ սովորել է գրադարանային գործ մասնագիտությամբ։ 1977 թվականի նոյեմբերի 7-ին ամուսնացել է Ջորջ Ու. Բուշի հետ։ Նախկին նախագահը հարցազրույցներից մեկում նշել է, որ ի շնորհիվ կնոջ, դադարել է ալկոհոլ օգտագործել։ Նրանք ունեն դուստր երկվորյակներ՝ Բարբարան և Ջենան։

Լորա Բուշը ակտիվորեն զբաղվել է հասարակական գործունեությամբ և բարեգործությամբ։ 1990-ական թվականներին, երբ Ջորջ Բուշը Տեխասի նահանգապետն էր, Լորայի նախաձեռնությամբ կազմակերպվել է Տեխասի գրական փառատոնը, ինչպես նաև «Պատրաստ եմ կարդալ, պատրաստ եմ սովորել» ծրագիրը, որը օգնում էր ծնողներին՝ նախապատրաստելու իրենց երեխաներին դպրոցական կյանքին։ Դրանից հետո Լորա Բուշը հիմնել է հրատարակիչների օգնության ֆոնդ, ովքեր տպագրում են գրքեր՝ նախատեսված ընտանեկան ընթերցանության համար։ Դառնալով ԱՄՆ առաջին տիկին, նա շարունակել է օժանդակել այս ծրագրերին։ Տեխասի գրական փառատոնի օրինակով՝ Լորա Բուշը ստեղծել է ազգային գրական փառատոնը։ Սեպտեմբերի 11-ի ահաբեկչական հարձակումներից հետո, Լորա Բուշը ղեկավարում է կամավորների ջոկատներից մեկը, ովքեր պայքար են ծավալում՝ կանխելու ահաբեկչական տրամադրությունները հասարակության շրջանում։

Քերթիս Սիթթենֆիլդի բեսթսելլեր «American Wife»-ը հիմնված է Լորա Բուշի կենսագրության վրա։

## Վնասակար հատկանիշներ
Քիթի Քելին իր «Ընտանիք. Բուշերի դինաստիայի կեղծ պատմությունը» աշխատության մեջ վկայում է, որ Լորան թմրանյութ է օգտագործել երիտասարդ տարիքում։ Միևնույն ժամանակ, անդադար ծխախոտ է ծխել։

## Ծանոթագրություններ

## Արտաքին հղումներ
* 
* Լորա Բուշի կենսագրությունը Սպիտակ տան կայք էջում 

 

Կատեգորիա:ԱՄՆ-ի առաջին տիկիններ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Քաղաքական ընտանիքներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի մանկագիրներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի հասարակական գործիչներ
Կատեգորիա:Ամերիկացի մանկավարժներ
Կատեգորիա:Կին ինքնակենսագիրներ
Կատեգորիա:Ամերիկացիներ անգլիական սերմամբ
ՌԴՍ-1

**ՌՇՀ-1** կամ **РДС-1** (Ռեակտիվ Շարշիչ Հատուկ,  կամ "իր 501", ատոմային լիցք "1-200"), առաջին խորհրդային ատոմային ռումբն է, այն պարունակում է պլուտոնիում և կառուցված է ներպայթող լիցքով շղթայական պայթման ակտիվացման միջոցով։ Ռումբի հզորությունը — 22 կիլոտոն (երկարությունը 3,7 մետր, տրամագիծը ' 1,5 մ է, զանգվածը 4,6 տ): ԿՀԾ գաղտնազերծված հաղորդագրության համաձայն, այն պատրաստվել է Հայաստանում՝ Հրազդանի կամ Չարենցավանի շրջակայքում։

## Ստեղծման պատմությունը
Խորհրդային ատոմային նախագծի իրականացման համար որոշվել էր հետևել ամերիկյան նմանակներին, որոնց արդյունավետությունն արդեն ապացուցված էր գործնականում։ Դերակատարում ուներ նաև այն, որ խորհրդային հետախուզությունը կարողացել էր հայթայթել ամերիկյան ատոմային նախագծերի գիտա-տեխնիկական տեղեկատվությունն ու նախագծերը։ Հետախուզության մեջ ներգրավված են եղել նաև հայազգի հետախույզներ։

Ենթադրաբար, ամերիկյան տարբերակի նմանակման որոշման սկզբունքային որոշման պատճառով, ՌԴՍ-1 կառուցվածքը նմանակում էր ամերիկյան Չաղլիկ ռումբին (Fat man): Այդուհանդերձ, որոշ համակարգեր, ինչպիսիք են արտաքին թռիչքային իրանը և էլեկտրոնային միջուկը խորհրդային մշակման էին։

ԿՀԾ գաղտնազերծված հաղորդագրության համաձայն, այն պատրաստվել է Հայաստանում՝ Հրազդանի կամ Չարենցավանի շրջակայքում՝ «Զանգու» գործարանում ։ Պատրաստումն ավարտվել է 1949 թ. փետրվարին, որից հետո ռումբը տեղափոխվել է և փորձարկվել է 1949 թվականի հուլիսի 10-ին։ Նախագիծն իրականացվում էր Լավրենտի Բերիայի անմիջական հսկողությամբ, նախագծի գիտական եւ տեխնիկական պատասխանատուն էր պրոֆեսոր Առաքելյանը, ով Միկոյանի դպրոցական ընկերն էր։

## Փորձարկումները
Փորձարկումների նախապատրաստման պատասխանատվությունը հանձնարարվել էր Յ. Խարիտոնին։ Փորձարկումն անցել է Սեմիպալատինսկի փորձադաշտում։

## Շահագործումը
Մարտի 3-ին 1949 թ. ԽՍՀՄ Մինիստրների Խորհուրդը որոշում է ընդունում՝ թիվ 863-327сс/op, շարային ատոմային ռումբերի կառուցման վերաբերյալ, համաձայն որի Սարով (Արզամաս 16) քաղաքում պետք է կառուցվեր տարեկան 20 ատոմային ռումբ արտադրող գործարան։

## Տես նաև
* Խորհրդային ատոմային ռումբի ստեղծումը
** Հուլեոս և Էթե Ռոզենբերգները
* ՌՇՀ-2
* ԽՍՀՄ միջուկային փորձարկումների Ժամանակագրությունը (1949-1962)
* Միջուկային ակումբ
* Հրամանագիր հոկտեմբերի 29 1949 թ.

## Ծանոթագրություններ

Կատեգորիա:Զանգվածային ոչնչացման զենք
Կատեգորիա:Միջուկային զենք
Կատեգորիա:Օգոստոսի 29
Walt Disney Studios Motion Pictures

**Walt Disney Studios Motion Pictures** (նախկինում՝ **Buena Vista**), ամերիկյան ընկերություն, որը զբաղվում է գեղարվեստական ֆիլմերի տեղայնացմամբ։ Այն պատկանում է Ուոլթ Դիսնեյ ընկերությանը։ 1953 թվականին ստեղծված  *Buena Vista Distribution* անվանումով ընկերությունը սկսեց զբաղվել Ուոլթ Դիսնեյ ընկերության, ինչպես նաև դրա ենթաբաժիններ կազմող Walt Disney Pictures-ի, Touchstone Pictures-ի և Marvel Studios արտադրությունների տեղայնացմամբ։ Ներկայիս անվանումն ընկերությունը ստացել է 2007 թվականին։

## Պատմություն
Մինչ 1953 թվականը Ուոլթ Դիսնեյի արտադրությունների տեղայնացմամբ զբաղվում էին Columbia Pictures-ը, *United Artists*-ը և *RKO Radio Pictures*-ը։ Մի շարք վիճելի հարցերի պատճառով, որոնք առաջացել էին *«True-Life Adventures»* շարքի առաջ տանելու շուրջ, Ուոլթ և Ռոյ Օլիվեր Դիսնեյները 1953 թվականին ստեղծեցին *Buena Vista Distribution Company, Inc. (կրճատ՝ DVB)* քույր ընկերությունը, որը պետք է ամերիկյան շուկայում զբաղվեր իրենց արտադրության տեղայնացմամբ։ *Buena Vista*-ի առաջին արտադրանքը դարձավ «*The Living Desert*» վավերագրական ֆիլմը, որը լույս տեսավ 1953 թվականի նոյեմբերի 10-ին, իսկ առաջին մուլտիպլիկացիոն կինոնկարը՝ «*Toot, Whistle, Plunk and Boom*»-ը, որը պաշտոնապես թողարկվեց հենց նույն օրը։ 1956 թվականի սեպտեմբերին *BVD*-ն զբաղվեց ամերիկյան վարձույթում իր առաջին արտասահմանյան ֆիլմով՝ «Մեծ հարճը»։ Ընկերության համար առաջին ֆիլմը, որը դուրս եկավ Դիսնեյի ստուդիայի կողմից 1958 թվականի մարտին, դարձավ «*The Missouri Traveler*»-ը։ 1959 թվականի հուլիսին *BVD*-ն թողարկեց առաջին դիսնեյան ֆիլմը, որը ֆինանսավորվել էր մեկ այլ ըկներության կողմից՝ «*The Big Fisherman*»։ 1961 թվականին *Disney*-ը յուրացրեց *Buena Vista International*-ը։ 1979 թվականի հունվարին *BVD*-ն առաջին անգամ թողարկեց PG վարկանշով «*Take Down*» ֆիլմը, որը նկարահանվել էր կողմնակի ընկերության կողմից։

2007 թվականի ապրիլին *Disney*-ը հրաժարվեց *Buena Vista* բրենդից որպես իր արտադրանքի տեղայնացնող։

## Ծանոթագրություններ

## Արտաքին հղումներ
* 

Կատեգորիա:1953 հիմնադրումներ
Կատեգորիա:Walt Disney
Կատեգորիա:Ամերիկյան կինոընկերություններ
Կատեգորիա:Կինոստուդիաներ
Եվրոպական խորհրդարան

thumb|Եվրախորհրդարանի շենքը Բրյուսելում
thumb|"Եվրախորհրդարան" բառը ԵՄ պաշտոնական լեզուներով (Եվրախորհրդարանի շենքի վրա՝ Բրյուսելում
**Եվրոպական խորհրդարան** (**ԵԽ**) Եվրոպական միության օրենսդիր երեք ճյուղերից և յոթ հաստատություններից մեկը։ Եվրոպական միության խորհրդի հետ միասին ընդունում է եվրոպական օրենքներ Եվրոպական հանձնաժողովի առաջարկությամբ։ Խորհրդարանը բաղկացած է 705 անդամից։ Այն ներկայացնում է երկրորդ խոշորագույն ժողովրդավարական ընտրազանգվածն աշխարհում (Հնդկաստանի խորհրդարանից հետո) և խոշորագույն միջազգային ժողովրդավարական ընտրազանգվածն աշխարհում (375&nbsp;միլիոն ընտրող 2009 թվականին)։

1979 թվականին խորհրդարանն ուղղակի ընտրվում է ամեն հինգ տարին մեկ Եվրոպայի քաղաքացիների կողմից։ Ընտրություններին մասնակցությունը նվազել է ամեն ընտրության ժամանակ նախորդի նկատմամբ սկսած 1979 թվականից մինչև 2019 թվականը, որբ մասնակցությունը աճեց 8 տոկոսով և անցավ 50%-ի սահմանն առաջին անգամ 1994 թվականի ընտրություններից հետո։ Ընտրական տարիքը 18 է Եվրոմիության անդամ բոլոր երկրներում բացառությամբ Մալթայի և Ավստրիայի, որտեղ այն 16 է և Հունաստանի, որտեղ այն 17 է։

## Ծանոթագրություններ

Կատեգորիա:Եվրոպական խորհրդարան